गनायथि होजायै हारिफोरनो माब्लाबाबो गावनि मोन्थायखौ होनो नाङा होन्नानै बिथांआ बुङोदि, होमारोब्ला बिसोरो बर’ आरो ट्राइबेलफोरनि थिखानाय मासिआवबो बेरेखायै थाफैनाय बर’ नङै ट्राइबेल नङै सुबुंफोरनि गोबां गुन बांसिन भट होग्राफोरनि गेजेरजों ट्राइबेलफोरखौ थेर बेथेर खालामनो हागौ। बसुमथारिआ बुङोदि, थांनाय बिसायखथिआव एम पि नब’ कुमार सरनिया गासै बर’ नङै आरो ट्राइबेल नङै सुबुंफोरनि मदतजों गोबां भट लानानै देरहादोंमोन मानोना बिथांआ सासे ट्राइबेल नङै सुबुं। दिनै बिथांआ ट्राइबेल मासिनिफ्राय बर’ नङै आरो ट्राइबेल नङैनि सोद्रोमा बर’फोरा गावनि मोनसेल’ थिखानाय मासिखौ खोमानानै लानांदों।